**AGENȚIA PENTRU PROTECȚIA MEDIULUI BISTRIȚA-NĂSĂUD**

**DECIZIA ETAPEI DE ÎNCADRARE**

**Proiect 12 februarie 2024**

Ca urmare a solicitării de emitere a acordului de mediu adresată de SC ROGAM PLAST SRL, cu sediul în localitatea Salva, str. Mănăstirii, nr. 5, comuna Salva, judeţul Bistriţa-Năsăud, pentru proiectul:Instalare sistem de panouri fotovoltaice pentru producerea de energie electrică, propus a fi amplasat în localitatea Salva, str. Mănăstirii, nr. 5, comuna Salva, judeţul Bistriţa-Năsăud, înregistrată la Agenţia pentru Protecţia Mediului Bistriţa-Năsăud cu nr. 15107/18.12.2023, ultima completare cu nr. 1713/12.02.2024, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările şi completările ulterioare,

**Agenţia pentru Protecţia Mediului Bistriţa-Năsăud decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 07.02.2024, **că proiectul**: **Instalare sistem de panouri fotovoltaice pentru producerea de energie electrică**, propus a fi amplasat în localitatea Salva, str. Mănăstirii, nr. 5, comuna Salva, judeţul Bistriţa-Năsăud, **nu se supune evaluării impactului asupra mediului**.

**Justificarea prezentei decizii:**

**I.** **Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

Proiectul **intră sub incidenţa Legii nr. 292*/*2018** privind evaluarea impactului anumitor proiecte publice şi private asupra mediului, fiind încadrat în Anexa 2, la punctul 3, lit. a) instalaţii industriale pentru producerea energiei electrice, termice şi a aburului tehnologic, altele decât cele prevăzute în anexa 1.

Proiectul propus **nu intră sub incidența art. 28** din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările și completările ulterioare.

Proiectul propus **nu intră sub incidența art. 48 și 54** din Legea apelor nr. 107/1996, cu modificările și completările ulterioare.

Proiectul a parcurs etapa de evaluare iniţială şi etapa de încadrare, din analiza listei de control pentru etapa de încadrare, definitivată în cadrul ședinței C.A.T. şi în baza criteriilor de selecţie pentru stabilirea necesităţii efectuării evaluării impactului asupra mediului din Anexa 3 la Legea nr. 292/2018, nu rezultă un impact semnificativ asupra mediului al proiectului propus.

Pe parcursul derulării procedurii de mediu, anunţurile publice la depunerea solicitării de emitere a acordului de mediu şi pentru încadrarea proiectului au fost mediatizate prin: afişare la sediul Primăriei Comunei Salva, publicare în presa locală, afişare pe site-ul şi la sediul A.P.M. Bistriţa-Năsăud.

Nu s-au înregistrat observaţii/comentarii/contestaţii din partea publicului interesat până la această etapă de procedură.

**1. Caracteristicile proiectului:**

***a) dimensiunea și concepția întregului proiect***:

*- prin proiect se propune montarea de panouri fotovoltaice amplasate pe acoperișul construcției existente (hala producție cu suprafața de 577 m2) și structură pe sol (teren cu suprafața de 8382 m2), situate în localitatea Salva, str. Mănăstirii, nr. 5, proprietatea SC Rogam Plast SRL;*

*- centrala fotovoltaică are o putere nominală de 418 KWp (760x0,550 kWp) și va produce 418000 kWh/an;*

*- se propune amplasarea a 760 panouri fotovoltaice, din care 570 panouri pe sol (teren) și 190 panouri pe acoperișul halei de producție, monocristaline, având dimensiunile panoului de 2108x1134x35 mm, cu o putere nominală de 0,550 kWp și a unor invertoare Huawei Sun 2000-60 KTZ-M3(5 buc.)cu o putere de 60 kW si invertoare Huawei Sun 2000-50 KTZ-M3 (2 buc.)cu o putere de 50 kW;*

*- structura de susținere va fi formată din cadre metalice pentru panouri;*

*- racordarea între Firida 0,4 kV din câmp la tabloul de distribuție 0,4 kV al Rogam Plast se va face printr-o linie subterană;*

*- funcționarea acestor panouri se bazează pe transformarea fluxului luminos în energie electrică;*

*- această energie electrică continuă este transformată cu ajutorul invertoarelor de putere în energie alternativă livrată consumatorilor racordați la barele centralei fotovoltaice, locul de consum al operatorului economic beneficiar al investiției, cu livrarea surplusului de energie în rețeaua electrică de distribuție;*

**b) cumularea cu alte proiecte existente si/sau aprobate:**

*- proiectul are impact cumulativ cu activitatea existentă: Atelier fabricare produse din mase plastice; Recuperarea deşeurilor din material plastic; Comerţ cu ridicata al deşeurilor şi resturilor, în localitatea Salva, str. Principală, nr. 97/A, comuna Salva, judeţul Bistriţa-Năsăud (Autorizația de mediu nr. 65/03.05.2023), dar impactul cumulativ este nesemnificativ;*

**c) utilizarea resurselor naturale, în special a solului, a terenurilor, a apei si a biodiversității:**

*- pentru construirea obiectivului se vor utiliza resurse naturale diverse în mare parte metalice (oțel, cupru, siliciu, etc.) dar și mase plastice și cauciucuri și alte materiale (în cantități foarte mici);*

*Utilități:*

*- pe amplasament vor exista doar ape pluviale care vor fi deversate direct pe sol;*

*- ansamblul propus nu necesită stații de epurare sau preepurare a apei;*

*- pe perioada de funcționare, panourile fotovoltaice nu necesită mentenanță, curățarea lor de praf făcându-se natural atunci când plouă. Dacă se înregistrează perioade lungi fără ploaie și se observã o scădere nejustificatã a randamentului electric al instalației, panourile fotovoltaice pot fi curățate de praf prin spălare cu apă curată, fără detergenți.*

**d) cantitatea şi tipurile de deşeuri generate/gestionate**:

*- deșeurile rezultate pe timpul construcției vor fi transportate la groapa de gunoi ecologică sau reciclate dupa caz; deșeurile pe timpul construcției reprezintă diverse resturi de materiale metalice, plastice sau cauciuc rezultate în urma montajului precum și cofraje;*

*- nu rezultă deșeuri în timpul operării;*

**e) emisiile poluante, inclusiv zgomotul şi alte surse de disconfort:**

*- lucrările ce urmează a fi executate pentru realizarea proiectului nu vor avea un impact negativ semnificativ asupra factorilor de mediu şi nu vor crea un disconfort pentru populaţie; există probabilitatea afectării doar a locației propuse în timpul efectuării lucrărilor;*

**f) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:** *la implementarea proiectului nu se utilizează substanţe periculoase și tehnologii care pot să inducă risc de accidente;*

**g) riscurile pentru sănătatea umană (de ex., din cauza contaminării apei sau a poluării atmosferice):** *proiectul se implementează în intravilanul localității Salva, nu prezintă risc pentru sănătatea umană.*

**2. Amplasarea proiectelor:**

**2.1 utilizarea actuală şi aprobată a terenurilor:** *conform Certificatului de urbanism nr. 29/31.10.2023, valabil 1 an, emis de Primaria loc. Salva, terenul destinat proiectului are categoria de folosință teren și construcții;*

**2.2 bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:***suprafața ocupată de proiect (structura pe sol) este de 8382 m2;*

**2.3 capacitatea de absorbţie a mediului natural, acordându-se o atenţie specială următoarelor zone:**

*a) zone umede, zone riverane, guri ale râurilor - proiectul nu este amplasat în zone umede ;*

*b) zone costiere şi mediul marin - proiectul nu este amplasat în zonă costieră sau mediu marin;*

*c) zonele montane şi forestiere - proiectul este amplasat în intravilanul localității Salva;*

*d) arii naturale protejate de interes naţional, comunitar, internaţional - proiectul nu este amplasat în arie naturală protejată de interes național, comunitar, internațional;*

*e) zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate,conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică - proiectul nu este amplasat în niciuna din zonele de mai sus;*

*f) zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri - proiectul nu este amplasat într-o astfel de zonă;*

*g) zonele cu o densitate mare a populației - proiectul este amplasat în intravilanul localității Salva, dar densitatea populației nu este mare;*

*h) peisaje şi situri importante din punct de vedere istoric, cultural sau arheologic - proiectul nu este amplasat în peisaje și situri importante din punct de vedere istoric, cultural și arheologic.*

**3. Tipurile și caracteristicile impactului potenţial:**

**a) Importanța și extinderea spațială a impactului**

*- impactul se va manifesta local, în zona în care se va realiza proiectul, pe perioada de montare a panourilor (30 zile);*

**b) Natura impactului**

*- proiectul va avea impact pozitiv asupra mediului datorita faptului ca se va realiza energie verde cu emisii zero de C02 și se va evita producerea de emisii de C02 prin evitarea arderii combustibililor tradiționali;*

**c) Natura transfrontieră a impactului**

*- lucrările propuse nu au efect transfrontieră;*

**d) Intensitatea și complexitatea impactului**

*- impactul va fi redus, se va manifesta doar pe perioada realizarii proiectului asupra aerului - emisii de la mijloacele de transport;*

**e) Probabilitatea impactului**

*- este redusă, apare doar în perioada de realizare a proiectului;*

**d) Debutul, durata, frecvența și reversibilitatea impactului**

*- impactul se va manifesta pe perioada de execuție, fiind punctual și reversibil odată cu finalizarea lucrărilor de montaj;*

**e) Cumularea impactului cu alte proiecte existente și/sau aprobate**

***-*** *are efect cumulativ cu activitatea desfășurată în incinta societății, dar impactul cumulativ nu este semnificativ;*

**f) Posibilitatea de reducere efectivă a impactului**

*- la terminarea lucrărilor terenul înconjurător care a fost folosit sau afectat într-un fel sau altul, va fi curățat, eliberat de materiale și resurse de materiale, nivelat și adus la starea de dinaintea începerii lucrărilor. Se vor lua măsuri de evitare a poluării produsă de scurgeri accidentale de la combustibilii proveniți de la mijloacele de transport și alte utilaje ce ar putea contamina solul în perioada de execuție a lucrării.*

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

*- proiectul propus* ***nu******intră sub incidența art. 28*** *din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările și completările ulterioare.*

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă** **sunt următoarele:**

*- proiectul propus* ***nu******intră sub incidența prevederilor***[***art. 48***](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-17#p-10135143)***și***[***54***](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-17#p-10135178)*din Legea apelor nr. 107/1996, cu modificările și completările ulterioare.*

**Condiţii de realizare a proiectului:**

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare și Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea*[*nr. 49/2011*](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2019-01-17)*, cu modificările și completările ulterioare.*

*2. Se vor respecta documentația tehnică, normativele și prescripțiile tehnice specifice - date, parametri menționate în memoriul de prezentare - justificare a prezentei decizii.*

*3. Suprafaţa de teren ocupată temporar pe perioada executării lucrărilor trebuie limitată la strictul necesar.*

*4.Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor se impune refacerea la starea iniţială a terenurilor afectate temporar de lucrări.*

*5. La stabilirea programului de lucru şi de transport a materialelor necesare se vor lua măsuri de diminuare la minim a potenţialului disconfort creat locuitorilor său obiectivelor de interes public.*

*6. În scopul conservării și protejării speciilor, prevăzute în anexele nr. 4 A și 4 B din OUG 57/2007 cu modificările și completările ulterioare, care trăiesc în afara ariilor naturale protejate, sunt interzise:*

*- orice formă de recoltare, capturare, ucidere, distrugere său vătămare a exemplarelor aflate în mediul lor natural, în oricare dintre stadiile ciclului lor biologic;*

*- perturbarea intenționată în cursul perioadei de reproducere, de creștere, de hibernare și de migrație;*

*- deteriorarea, distrugerea și/său culegerea intenționată a cuiburilor și/său ouălor din natură;*

*- deteriorarea și/său distrugerea locurilor de reproducere ori de odihnă;*

*- recoltarea florilor și a fructelor, culegerea, tăierea, dezrădăcinarea său distrugerea cu intenție a acestor plante în habitatele lor naturale, în oricare dintre stadiile ciclului lor biologic;*

*- deținerea, transportul, vânzarea său schimburile în orice scop, precum și oferirea spre schimb său vânzare a exemplarelor luate din natură, în oricare dintre stadiile ciclului lor biologic.*

*7. Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.*

*8. Mijloacele de transport şi utilajele folosite vor fi întreţinute corespunzător, pentru reducerea emisiilor de noxe în atmosferă şi prevenirea scurgerilor accidentale de carburanţi/lubrifianţi.*

*9. Se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi, uleiuri, etc.).*

*10. La încheierea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor.*

*11. Se interzice accesul de pe amplasament pe drumurile publice cu utilaje şi mijloace de transport necurăţate. Titularul activităţii are obligaţia asigurării cu instalaţiile corespunzătoare acestui scop - instalaţii de spălare şi sistem colector de ape uzate.*

*12. Deşeurile menajere vor fi transportate şi depozitate prin relaţie contractuală cu operatorul de sălubritate, iar deşeurile valorificabile se vor preda la societăţi specializate, autorizate pentru valorificarea lor.* *Colectarea deşeurilor menajere se va face în mod selectiv (cel puţin în 3 categorii), depozitarea temporară fiind realizată doar în cadrul suprafeţei prevăzută pentru organizarea de şantier. Se va întocmi evidenţa tuturor categoriilor de deşeuri conform prevederilor H.G. nr. 856/2002 cu modificările și completările ulterioare.*

*13. Gestionarea deșeurilor se va face cu respectarea strictă a prevederilor Ordonanţei de Urgenţă nr. 92/2021 din 19 august 2021 privind regimul deşeurilor.*

*14. Atât pentru perioada execuţiei lucrărilor, cât şi în perioada de funcţionare a obiectivului, se vor lua toate măsurile necesare pentru:*

*- evitarea scurgerilor accidentale de produse petroliere de la mijloacele de transport utilizate;*

*- evitarea depozitării necontrolate a materialelor folosite şi a deşeurilor rezultate;*

*- asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante).*

*15.**Titularul proiectului și antreprenorul/constructorul sunt obligați să respecte și să implementeze toate măsurile de reducere a impactului, precum și condițiile**prevăzute în documentația care a stat la baza emiterii prezentei decizii.*

*16. Alimentarea cu carburanţi a mijloacelor auto și schimburile de ulei se vor face numai pe amplasamente autorizate.*

*17. La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistrița-Năsăud al Gărzii Naționale de Mediu pentru verificarea conformării cu actul de reglementare.*

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1), în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

DIRECTOR EXECUTIV,

biolog-chimist Sever Ioan ROMAN

ŞEF SERVICIU ŞEF SERVICIU

AVIZE, ACORDURI, AUTORIZAŢII, CALITATEA FACTORILOR DE MEDIU,

ing. Marinela Suciu ing. Anca Zaharie

ÎNTOCMIT, ÎNTOCMIT,

ing. Cornelia Vrăsmaş geograf Alina Mureșan

AGENȚIA PENTRU PROTECȚIA MEDIULUI BISTRIȚA-NĂSĂUD

Strada Parcului, nr. 20, Bistrița, jud. Bistrița-Năsăud, Cod poștal 420035

Tel.: +4 0263224064 Fax: +4 0263223709 e-mail: [office@apmbn.anpm.ro](mailto:office@apmbn.anpm.ro) website: <http://apmbn.anpm.ro>

|  |
| --- |
| Operator de date cu caracter personal, conform Regulamentului (UE) 2016/679 |